CELEX: 31983R2677
Language: el
Date: 1983-09-26 00:00:00
Title: Κανονισμός (ΕΟΚ) αριθ. 2677/83 της Επιτροπής της 26ης Σεπτεμβρίου 1983 περί υποβολής σε ποσοτικούς περιορισμούς των εισαγωγών στο Ηνωμένο Βασίλειο ορισμένων κλωστοϋφαντουργικών προϊόντων καταγωγής Ταϊβάν

Avis juridique important

|

31983R2677

Κανονισμός (ΕΟΚ) αριθ. 2677/83 της Επιτροπής της 26ης Σεπτεμβρίου 1983 περί υποβολής σε ποσοτικούς περιορισμούς των εισαγωγών στο Ηνωμένο Βασίλειο ορισμένων κλωστοϋφαντουργικών προϊόντων καταγωγής Ταϊβάν  

Επίσημη Εφημερίδα αριθ. L 264 της 27/09/1983 σ. 0006 - 0007

***** ΚΑΝΟΝΙΣΜΟΣ (ΕΟΚ) αριθ. 2677/83 ΤΗΣ ΕΠΙΤΡΟΠΗΣ  της 26ης Σεπτεμβρίου 1983  περί υποβολής σε ποσοτικούς περιορισμούς των εισαγωγών στο Ηνωμένο Βασίλειο ορισμένων κλωστοϋφαντουργικών προϊόντων καταγωγής Ταϊβάν  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3587/82 του Συμβουλίου της 31ης Δεκεμβρίου 1982 περί του καθεστώτος εισαγωγής ορισμένων κλωστοϋφαντουργικών προϊόντων καταγωγής Ταϊβάν (1), και ιδίως το άρθρο 3,  Εκτιμώντας:  ότι ο κανονισμός (ΕΟΚ) αριθ. 3587/82 καθιέρωσε ένα αυτόνομο καθεστώς εισαγωγών κλωστοϋφαντουργικών προϊόντων καταγωγής Ταϊβάν· ότι το άρθρο 3 αυτού καθορίζει τους όρους που πρέπει να πληρούνται για την καθιέρωση νέων ποσοτικών περιορισμών·  ότι οι εισαγωγές στο Ηνωμένο Βασίλειο εσωρούχων (κατηγορία 30 Β) καταγωγής Ταϊβάν έχουν υπερβεί κατά πολύ τα όρια που καθιερώθηκαν με το άρθρο 3 του κανονισμού (ΕΟΚ) αριθ. 3587/82·  ότι, κατά συνέπεια, επιβάλλεται η καθιέρωση ποσοτικών περιορισμών για τις εισαγωγές των προϊόντων κατηγορίας 30 Β, καταγωγής Ταϊβάν, για τα έτη 1983 μέχρι 1986·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Ποσοστώσεων που θεσπίσθηκε βάσει του άρθρου 10 του κανονισμού (ΕΟΚ) αριθ. 1023/70 (2),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στο Ηνωμένο Βασίλειο εσωρούχων (κατηγορία 30 Β), καταγωγής Ταϊβάν, πραγματοποιείται εντός των ποσοτικών ορίων των ποσοστώσεων που περιλαμβάνονται στο παράρτημα.  Άρθρο 2  Οι διατάξεις του κανονισμού (ΕΟΚ) αριθ. 3587/82, και ιδίως οι περί διαχειρίσεως των ποσοτικών ορίων, εφαρμόζονται για τα ποσοτικά όρια που θεσπίζονται από τον παρόντα κανονισμό.  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 26 Σεπτεμβρίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 374 της 31. 12. 1982, σ. 1.  (2) ΕΕ αριθ. L 124 της 8. 6. 1970, σ. 1.  ΠΑΡΑΡΤΗΜΑ  1.2.3.4.5.6.7,10 //   //   //   //   //   //   //   // Κατη-  γορία   // Κλάση  του Κοινού  Δασμολογίου   // Κώδικας  ΝΙΜΕΧΕ  (1983)   // Περιγραφή εμπορευμάτων   // Κράτη  μέλη  // Μονάδες  // Ποσοτικά όρια   //  1.2.3.4.5.6.7.8,10 //   //   //   //   //   //   // από 15 Σεπτεμβρίου  μέχρι  31 Δεκεμβρίου  1983  // από 1 Ιανουαρίου μέχρι  31 Δεκεμβρίου   //   //  1.2.3.4.5.6.7.8.9.10 //   //   //   //   //   //  //   // 1984  // 1985  // 1986  //   //   //   //   //   //   //   //   //   //   // 30 Β  // 61.04 Β ΙΙ   //  61.04-91, 93, 98  // Εσώρουχα γυναικών, κορασίδων και μικρών παιδίων:  Εσώρουχα υφασμένα έτερα των πυζαμών και των νυκτικών, δια γυναίκας, κορασίδας και μικρά παιδία (έτερα των βρεφών), εξ ερίου, βάμβακος ή τεχνητών υφαντικών ινών  // UK  // τόνοι  // 3  // 10  // 10,4  // 10,8  //   //   //   //   //   //  //   //   //   //